stanford-oval/wikipedia huggingface dataset:
סאדאלסוד
תכונות

סאדאלסוד הוא על-ענק צהוב מסוג ספקטרלי G0 Ib, מסתו כ-6.4 מסות שמש ורדיוסו קרוב ל-60 רדיוסי שמש. טמפרטורת פניו כ-5,500 קלווין והוא מאיר בעוצמה של פי 1,600 מעוצמת ההארה של השמש. הכוכב נמצא במרחק של כ-540 שנות אור ממערכת השמש, דומה למרחקם של סאדאלמליק ושל אניף שגם הם על-ענקים, ונראה שלשלושתם כיוון תנועה דומה, כך שייתכן שהם נוצרו באותה סביבה. גילו של סאדאלסוד מוערך בכ-56 מיליון שנים והוא נמצא בשלב התפתחות מתקדם כאשר המימן שבליבתו כבר אזל והוא מתיך הליום לפחמן. כאשר יאזל גם ההליום הוא צפוי להפוך לננס לבן.
במרחק זוויתי של כחצי דקת קשת ושל כדקת קשת מסאדאלסוד נמצאים שני כוכבים עמומים בהרבה עם דרגות בהירות 11 ו-11.6 בהתאמה. ככל הנראה הם אינם קשורים כבידתית לסאדאלסוד ונמצאים במרחק גדול יותר, אך אם המרחק אליהם דומה למרחקו של סאדאלסוד, הם נמצאים במרחק של לפחות 5,000 ו-10,000 יחידות אסטרונומיות ממנו ומשלימים הקפה סביבו בזמן של עשרות אלפי שנים.
הערות שוליים

1 2 3  SIMBAD: Sadalsuud
↑  A. Richichi & I. Percheron: First results from the ESO VLTI calibrators program, Astronomy & Astrophysics, Vol. 434, Iss. 3, p. 1201 (2005) במקור נתון הקוטר הזוויתי באלפיות של שניית קשת. מעבר לרדיוסי שמש על ידי המרה לרדיאנים, הכפלה במרחק וחלוקה בפעמיים רדיוס השמש
1 2 3 4  L. S. Lyubimkov, D. L. Lambert, S. A. Korotin, T. M. Rachkovskaya & D. B. Poklad: Carbon abundance and the N/C ratio in atmospheres of A-, F- and G-type supergiants and bright giants, Monthly Notices of the Royal Astronomical Society, Vol. 446, Iss. 4, p. 6, 8 (2005)
↑  Alcyone Bright Star Catalogue: Sadalsuud, data from The Washington Visual Double Star Catalog, 1996
סאמבראוטאס, מלך אקסום

סאמבראוטאס (Sembrouthes) היה מלך אקסום. הוא ידוע בזכות כתובת ביוונית שנמצאה בדקי-מהרי שבאריתריאה, ומתוארכת לשנה ה-24 לעלייתו לשלטון. הוא השליט הידוע הראשון שהשתמש בתואר "מלך המלכים" בשטחים שמאוחר יותר נשלטו על ידי קיסר אתיופיה.
מואנרו-הי ממקם את תקופת שלטונו בין דבח ודטוונס, לשנת 250 לערך. עם זאת, W.R.O. Hahn, במסגרת מחקר שפורסם בשנת 1983, ממקם את סאמבראוטאס  במאה ה-4, בין אפילאס ואזנה, ומזהה אותו עם אוסאנאס (או "אלה אמידה).
מואנרו-הי גם טוען כי ייתכן שסאמבראוטאס הוא מי שחקק את כתובת מונומנטום אדוליטנום.
הערות שוליים

↑  S. C. Munro-Hay, Aksum: An African Civilization of Late Antiquity (Edinburgh: University Press, 1991), p. 73 
.
↑  As cited in Munro-Hay, Excavations at Axum (London: British Institute in Eastern Africa, 1989), p. 22. 
.
↑  Munro-Hay, Aksum, p. 80.
.
| 0 | 1 | 2 |
| --- | --- | --- |
| הקודם: דבח (לא ברור) | קיסר אקסום | הבא: דטוונס (לא ברור) |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
סאדו אייאטו

| --- | --- |
אין תמונה חופשית
 לידה:  15 בפברואר 1942 גארואה, קמרון 
 פטירה:  1 באוגוסט 2019 (בגיל 77) ז'נבה, שווייץ 
 מדינה:  קמרון קמרון
 השכלה:  אוניברסיטת טולוז  המכון ללימודים גבוהים בחו"ל (פריז) 
 תפקיד:  ראש ממשלת קמרון (26 באפריל 1991–9 באפריל 1992) 
 מפלגה:  Cameroon People's Democratic Movement 
 השקפה דתית:  אסלאם 
 בן או בת זוג:  Pierrette Hayatou 
 
סאדו אייאטו (בצרפתית: Sadou Hayatou;‏ 15 בפברואר 1942 – 1 באוגוסט 2019) היה פוליטיקאי קמרוני שהיה ראש ממשלת קמרון (אנ') הרביעי, בין ה-26 באפריל 1991 ל-9 באפריל 1992.
ביוגרפיה

אייאטו נולד ב-15 בפברואר 1942 בגארואה.
אייאטו מילא מספר תפקידים בממשלת קמרון (אנ'). בשל ניסיונו הכלכלי, הפך אייאטו לשר החקלאות של קמרון והיה בתפקיד מ-22 באוגוסט 1983 עד ל-24 באוגוסט 1985. מאוחר יותר, היה שר האוצר מ-4 בדצמבר 1987 עד ל-7 בדצמבר 1990. אחריה הגיעה עמדת המזכ"ל עד שמונה לראש ממשלת קמרון (אנ') ב-26 באפריל 1991. כהונתו הוגבלה לפחות משנה, עד ל-9 באפריל 1992. הוא החליף את לוס איינג (אנ') באופן זמני.
לאחר התמודדותו כראש הממשלה, הפך אייאטו למנהל הלאומי של בנק מדינות מרכז אפריקה (אנ')‏ (BEAC), ועזב את תפקידו ב-1 בינואר 2008. למרות גיל הפרישה הרשמי בבנק שהוא 60, אייאטו נשאר בתפקידו למשך חמש שנים נוספות באישורו של נגיד הבנק ז'אן-פליקס ממלאפוט (אנ').
אייאטו נפטר בז'נבה שבשווייץ ב-1 באוגוסט 2019.
הערות שוליים

↑  "Sep 1984 - Attempted coup—Political changes—Budget", Keesing's Record of World Events, Volume 30, September, 1984 Cameroon, Page 33075.
↑  Cameroun : l’ancien Premier ministre Sadou Hayatou est mort, Journal du Cameroun, ‏2019-08-01 (בצרפתית)
↑  Yolande Tankeu, Décès de Sadou Hayatou ,ancien Premier ministre du Cameroun :: CAMEROON, camer.be, ‏2019-08-01 (בצרפתית)
↑  Cameroun : l’ancien Premier ministre Sadou Hayatou est décédé à Genève, JeuneAfrique.com, ‏2019-08-01 (בצרפתית)
ערך זה הוא קצרמרבנושא פוליטיקאים ובנושא קמרון. אתם מוזמנים לתרום לוויקיפדיה ו.
ניסקו (מחוז)

מחוז ניסקו (בפולנית: Powiat niżański; בתעתיק לעברית: פוביאט ניז'נסקי) הוא מחוז בפרובינציית פודקרפצקיה, שבדרום-מזרח פולין. המחוז נוצר ב-1 בינואר 1999, כתוצאה מהרפורמות בממשל המקומי הפולני ב-1998. המושב המנהלי והעיר הגדולה ביותר של המחוז היא ניסקו (Nisko), השוכנת כ-57 קילומטר צפונית לבירת הפרובינציה ז'שוב. המחוז כולל גם את הערים רודניק על נהר סן, השוכנת 13 קילומטר דרומית-מזרחית לניסקו, ואולנוב, השוכנת 11 קילומטר מזרחית לניסקו.
המחוז משתרע על שטח של כ-785 קמ"ר. נכון לשנת 2019 מונה אוכלוסיית המחוז הכוללת כ-66,699 איש, מתוכם, 15,324 תושבים מתגוררים בניסקו, 6,710 ברודניק שעל נהר סן, 1,422 באולנוב, והאוכלוסייה הכפרית מוערכת בכ-43,243 איש.
מחוזות סמוכים

מחוז ניסקו גובל במחוז יאנוב לובלסקי בצפון-מזרח, מחוז בילגוריי במזרח, מחוז ליז'נסק בדרום-מזרח, מחוז ז'שוב בדרום, מחוז קולבושובה בדרום-מערב ומחוז סטאלובה וולה בצפון-מערב.
חלוקה מנהלית

המחוז מחולק לשבע גמינות (שלוש עירוניות-כפריות וארבע כפריות). אלה מופיעות בטבלה הבאה, בסדר יורד של אוכלוסייה.
| 0 | 1 | 2 | 3 | 4 |
| --- | --- | --- | --- | --- |
| גמינה | סוג | אזור (קמ"ר) | אוכלוסייה (2019) | מרכז מנהלי |
| ניסקו (אנ') | עירוני כפרי | 142.4 | 22,381 | ניסקו (אנ') |
| יז'ובה (אנ') | כפרי | 123.8 | 10,155 | יז'ובה (אנ') |
| רודניק על נהר סן (אנ') | עירוני כפרי | 78.7 | 10,121 | רודניק על נהר סן |
| אולנוב (אנ') | עירוני כפרי | 119.6 | 8,278 | אולנוב |
| הרשוקי (אנ') | כפרי | 168.3 | 6,103 | הרשוקי (אנ') |
| יארוצ'ין (אנ') | כפרי | 90.4 | 5,390 | יארוצ'ין (אנ') |
| קששוב (אנ') | כפרי | 62.4 | 4,271 | קששוב |
ראו גם

מחנה ניסקו
הערות שוליים

↑  GUS, Population. Size and structure and vital statistics in Poland by territorial division in 2019. As of 30th June, stat.gov.pl (באנגלית)
| --- | --- |
בקרת זהויות :  NLI: 987007489404205171  LCCN: n2003047355  VIAF: 139753301   WorldCat (עם VIAF): 139753301 
ערך זה הוא קצרמרבנושא גאוגרפיה של פולין. אתם מוזמנים לתרום לוויקיפדיה ו.
סאדאלמליק

| --- | --- |
   
 מיקומו של סאדאלמליק בקבוצת דלי
 נתוני תצפית
 קבוצת כוכבים:  דלי
 שמות נוספים:  α בדלי, HD 209750
 סוג:  על-ענק צהוב
 בהירות נראית:  2.94
 סיווג ספקטרלי:  G2 Ib
 עלייה ישרה:  22ʰ 05ᵐ 47.04ˢ מילי-שניות קשת בשנה
 נטייה:  ‏11.46″ ‏19′ ‏00°‏-  מילי-שניות קשת בשנה
 מאפיינים פיזיים
 בהירות מוחלטת:  3.09-
 מרחק:  523  שנות אור 160.35  פארסק
 רדיוס:  44 רדיוסי שמש
 מסה:  6.5 מסות שמש
 עוצמת הארה:  פי 1,500 מהשמש
 טמפרטורה:  5,210 K
 מהירות סיבוב:  17 קילומטר לשנייה
 גיל:  53 מיליון שנים
 מהירות רדיאלית:  6.829±0.0026 קילומטר לשנייה
 היסט:  12.9058±0.8479 אלפיות של שניות קשת
 מתכתיות:  6.5 
 
סַאדְאַלְמֵלִיק (מערבית: سعد الملك - "סַעְד אַל-מַלִיק" - מזלו של המלך) או α בדלי הוא הכוכב השני בבהירותו בקבוצת הכוכבים דלי עם בהירות נראית מדרגה 2.94. מקור שמו לא ידוע, אך הוא יחד עם שניים מהכוכבים הסמוכים אליו נקראים "כוכבי המזל", האחרים הם סאדאלסוד (בר המזל מבין בעלי המזל, β בדלי) וסאדאכביה (מזלו של הבית, γ בדלי). סאדאלמליק הוא גם אחד הכוכבים הבולטים הקרובים ביותר לקו המשווה השמימי - כשליש מעלה בלבד ממנו (הכוכב הבהיר היחיד שקרוב ממנו לקו המשווה השמימי הוא מינטקה). כ-8 מעלות ממערב לו נמצא הצביר הכדורי M2.
תכונות

סאדאלמליק הוא על-ענק צהוב מסוג ספקטרלי G2 Ib, מסתו כ-6.5 מסות שמש ורדיוסו קרוב ל-45 רדיוסי שמש. טמפרטורת פניו כ-5,200 קלווין והוא מאיר בעוצמה של פי 1,500 מעוצמת ההארה של השמש. הכוכב נמצא במרחק של כ-523 שנות אור ממערכת השמש, דומה למרחקם של סאדאלסוד ושל אניף שגם הם על-ענקים, ונראה שלשלושתם כיוון תנועה דומה, כך שייתכן שהם נוצרו באותה סביבה. גילו של סאדאלמליק מוערך בכ-53 מיליון שנים והוא נמצא בשלב התפתחות מתקדם כאשר המימן שבליבתו כבר אזל והוא מתיך הליום לפחמן. כאשר יאזל גם ההליום הוא צפוי להפוך לננס לבן.
במרחק זוויתי של מעט פחות מ-2 דקות קשת מסאדאלמליק נמצא כוכב עמום מאוד עם בהירות מדרגה 12. לא ידוע אם השניים קשורים כבידתית זה לזה או רק נמצאים במקרה על אותו קו ראייה, אך אם הם אכן קשורים, אז המרחק ביניהם הוא לפחות רבע שנת אור או למעלה מ-17,000 יחידות אסטרונומיות, וזמן ההקפה שלהם זה את זה הוא מאות אלפי שנים.
הערות שוליים

1 2 3 4 5  SIMBAD: Sadalmelik
↑  A. Richichi & I. Percheron: First results from the ESO VLTI calibrators program, Astronomy & Astrophysics, Vol. 434, Iss. 3, p. 1201 (2005) במקור נתון הקוטר הזוויתי באלפיות של שניית קשת. מעבר לרדיוסי שמש על ידי המרה לרדיאנים, הכפלה במרחק וחלוקה בפעמיים רדיוס השמש
1 2 3  L. S. Lyubimkov, D. L. Lambert, S. I. Rostopchin, T. M. Rachkovskaya, D. B. Poklad: Accurate Fundamental Parameters or A, F, and G-type Supergiants in the Solar Neighbourhood, Monthly Notices of the Royal Astronomical Society, Vol. 402, Iss. 2, p. 4, 9 (2010)
↑  SIMBAD: Objects within 2 arc-minutes of α Aquarii
נעורי נצח

נעורי נצח הם הרעיון של חיי נצח ללא הזדקנות. הכוונה בנעורי נצח היא לרוב בניגוד לתהליך ההזדקנות הטבעי שעובר על האדם לאורך חייו. נעורי נצח מופיעים רבות במיתולוגיות ובספרות.
דת ומיתולוגיה

לפי חלק מהדתות, נעורי הנצח מאפיינים את יושבי גן עדן. ביהדות אין התייחסות לנעורי נצח, כי אם לחיי נצח, בפרשנות חז"ל לנבואות הגאולה. כך למשל דברי ישעיהו: "בִּלַּע הַמָּוֶת לָנֶצַח" - מפורשים כהעלמות המוות מן העולם.
כמו כן הוא מופיע בספר בראשית: "פן ישלח ידו ולקח גם מעץ החיים ואכל וחי לעולם" (בראשית ג כב).
ההינדואיזם מאמינה שהרישים בעידן הודות והפוסט–ודות הגיעו לחיי הנצח, ובכך הכוונה ליכולת לשנות את גוף האדם או את גילו. אלו חלק מהסידהות ביוגה, ובתרבות ההינדואיזם נטען שדמות בשם "מארקנדייה" נותרה לנצח בגיל 16.
ההבדל בין חיי הנצח לנעורי הנצח הוא מוטיב חוזר במיתולוגיה היוונית והרומית. בסיפורו של טיתונוס סופר על כך שקיבל מזאוס חיי נצח, אך לא נעורי נצח, ולכן הוא הזדקן.
במיתולוגיה הנורדית, מתוארת דמות שמעניקה לאלים תפוחים שנותנים להם את נעורי הנצח.
גנטיקה

ה-DNA משחק תפקיד חשוב בתהליך ההזדקנות. תהליך זה מתחיל עוד לפני הלידה, מהרגע שבו תאים מתים ומתחדשים. בקצה כל כרומוזום מופיעים מקטעים חוזרים של DNA שנקראים טלומר, ששומרים על הצורה של הכרומוזום, ולהם מספר תפקידים חשובים. אחד מהתפקידים הוא לבקר את תהליך התחדשות התאים, על ידי העברת חלקים מהקוד הגנטי. סוג הקוד שמועבר משתנה בהתאם לסוג התא שמתחלף. השחיקה ההדרגתית בטלומר מגבילה את כמות הפעמים שהתא יכול להתחלק ל-40–60 פעמים, במה שידוע גם כגבול הייפליק. כשהגוף מגיע לגבול הזה, יותר תאים מתים מאשר מוחלפים, וזמן קצר אחר כך הגוף עצמו מת. לפי היגיון זה, יש חשיבות להגדלת תוחלת החיים של הטלומר כדי להאריך את תוחלת החיים הכללית.
עם זאת, מחקר שנערך על הטלומרים של יונקים הצביע על כך שאורך החיים שלהם נמצא ביחס הפוך לאורך החיים של הגוף, והותיר את תרומת הגדלת תוחלת החיים של הטלומרים שנויה במחלוקת. בנוסף, קיצור תוחלת החיים של הטלומרים לא מתרחשת בהתאם לגיל בבעלי חיים מסוימים, כמו במוחן של חולדות. בבני אדם, אורך הטלומרים של תאי השלד נותר זהה בין גיל 23 ל-74. בתאי השריר של בבונים, פחות מ-3% מכילים טלומרים פגומים, ואחוז זה לא עולה עם הגיל. לפיכך, קיצור אורך חיי הטלומרים לא נראה כגורם המרכזי בהזדקנות תאים במוח או בשלד.
מחקרים הראו ש-90% מהתאים הסרטניים מכילים כמויות גדולות של אנזים שנקרא טלומראז, שתפקידו להוסיף בסיסים לקצוות הטלומרים ולחדש את הטלומרים. משמעות נתון זה היא שהתא הסרטני הפעיל את האנזים שאפשר לו להתחלק בלי הגבלה מבלי שהטלומרים ייפגעו. סוגים אחרים של תאים שיכולים לחצות את גבול הייפליק הם תאי גזע וזקיקי שיער שמכילים כמויות גבוהות של אנזים זה.
טיפול

הרעיון שניתן להחזיר את הגלגל לאחור בגיל מבוגר בחזרה לגיל צעיר יותר עורר עניין רב בשנים האחרונות. חברות סטארטאפ שונות מפתחות כיום תרופות ל"טיפול בהזדקנות". בשנת 2015 הוכרז על סוג חדש של תרופות סנוליטיות, שנועדו להילחם בגורמים הביולוגיים להזדקנות.
פעילות פילנתרופית

תהליך ההזדקנות אחראי למחלות שונות, ביניהן מחלת פרקינסון, מחלת אלצהיימר ואחרות. בשל כך, בשנים האחרונות תרמו עשירים רבים סכומי כסף גדולים ליוזמות מדעיות לחקר ההזדקנות ולטיפול בתהליך זה, על ידי האטת או ביטול התהליך. התורמים כוללים את ג'ף בזוס, ריי קורצווייל, פיטר טיל, אוברי דה גריי, לארי אליסון, סרגיי ברין, דמיטרי איצקוב, פול גאלן ומארק צוקרברג.
הערות שוליים

↑  ספר ישעיהו, פרק כ"ה, פסוק ח'
↑  Gomes NM, Ryder OA, Houck ML, Charter SJ, Walker W, Forsyth NR, Austad SN, Venditti C, Pagel M, Shay JW, Wright WE (2011). "Comparative biology of mammalian telomeres: hypotheses on ancestral states and the roles of telomeres in longevity determination". Aging Cell. 10 (5): 761–768. doi:10.1111/j.1474-9726.2011.00718.x. PMC 3387546. PMID 21518243.
↑  Cherif H, Tarry JL, Ozanne SE, Hales CN (2003). "Ageing and telomeres: a study into organ- and gender-specific telomere shortening". Nucleic Acids Res. 31 (5): 1576–1583. doi:10.1093/nar/gkg208. PMC 149817. PMID 12595567.
↑  Renault V, Thornell LE, Eriksson PO, Butler-Browne G, Mouly V (2003). "Regenerative potential of human skeletal muscle during aging". Aging Cell. 1 (2): 132–139. doi:10.1046/j.1474-9728.2002.00017.x. PMID 12882343.
↑  Jeyapalan JC, Ferreira M, Sedivy JM, Herbig U (2007). "Accumulation of senescent cells in mitotic tissue of aging primates". Mech Ageing Dev. 128 (1): 36–44. doi:10.1016/j.mad.2006.11.008. PMC 3654105. PMID 17116315.
↑  "Former unicorn genetics startup Human Longevity loses its horn". 2018-12-11. נבדק ב-26 בדצמבר 2018. {{cite web}}:  (עזרה)
↑  "Google's Long, Strange Life-Span Trip". נבדק ב-26 בדצמבר 2018. {{cite web}}:  (עזרה)
↑  "The Anti-Aging Pill". נבדק ב-26 בדצמבר 2018. {{cite web}}:  (עזרה)
↑  "New "Senolytic" Drugs Can Dramatically Increase Healthy Lifespan".
↑  מעיין אילון–אשכנזי, התאים שמזקינים את הגוף, באתר מכון דוידסון למדע, ‏30 בנובמבר, 2022
↑  Wallace, Benjamin (23 באוגוסט 2016). "An MIT Scientist Claims That This Pill Is the Fountain of Youth". New York Magazine (באנגלית). {{cite news}}:  (עזרה)
↑  "Billionaire Peter Thiel embarks on anti-aging crusade".
↑  "These Tech Billionaires Are Determined to Buy Their Way Out of Death". Business Insider.
↑  "Zuckerberg, Brin join forces to extend life". 20 בפברואר 2013. נבדק ב-8 באוגוסט 2016. {{cite news}}:  (עזרה)
נמל התעופה הבין-לאומי חורחה צ'אבס

נמל התעופה הבין-לאומי חורחה צ'אבס (בספרדית: Aeropuerto Internacional Jorge Chávez) הוא נמל התעופה הראשי והגדול ביותר של פרו. הוא ממוקם בעיר קייאו, סמוך לנמל, כ-10 ק"מ דרומית-מערבית ממרכז עיר הבירה לימה. כמו כן הוא משמש כבסיס הפעולה המרכזי של חברת התעופה הפרואנית LAN פרו ושל רוב חברות התעופה הפרואניות.
נמל התעופה קרוי על שם חורחה צ'אבס דרטנל (Jorge Chávez Dartnell) שהיה האדם הראשון שחצה את הרי האלפים בדרך האוויר, בשנת 1910.
בשנת 2009 עברו בנמל התעופה 8,786,003 נוסעים, מהם 3,955,721 בטיסות פנים ו-4,830,282 בטיסות בינלאומיות.
בנמל התעופה יש שירותים נלווים נרחבים: חנויות דיוטי פרי ומרכז קניות, מגרשי חניה, חברות השכרת רכב, מלון קוסטה דל סול, מסעדות וברים, תאים לשמירת מטען, בנקים וכספומטים.
היסטוריה

בניית נמל התעופה החלה בשנת 1960, והוא נפתח רשמית ב-30 בדצמבר 1965. בזמנו הוא היה אחד מנמלי התעופה המודרניים ביותר באמריקה הלטינית, בעיקר בשל עיצוב טרמינל הנוסעים. במשך כ-30 שנה לא נערכו בו שינויים משמעותיים.
בשנת 2001, בהחלטת ממשלת פרו, נמסרה הפעלת נמל התעופה לחברת "לימה איירפורט פרטנרס" (Lima Airport Partners), במטרה להשיג ניהול יעיל וכדי שנמל התעופה יורחב. כיום (2010) החברה שייכת ברובה לחברה הגרמנית "פראפורט" (Fraport AG), שמנהלת מספר נמלי תעופה ברחבי העולם, בהם נמלי התעופה של פרנקפורט, קהיר, ניו דלהי ונמל התעופה הבינלאומי המלך פהד בסעודיה.
בשנת 2001, החלה חברת "לימה איירפורט פרטנרס" בהרחבת נמל התעופה ונכון ל-2010 הסתיימו רוב שלבי ההרחבה, בהם הרחבת טרמינל הנוסעים ל-84,570 מ"ר (לעומת 39,467 מ"ר בשנת 2001) והקמת מרכז מסחרי (קניון) בשם "פרו פלאסה". עוד מתוכנן סיום סלילתו של מסלול הטיסה השני של נמל התעופה, המקביל למסלול הטיסה הנוכחי, עד שנת 2014 לכל היותר.
בשנת 2013 נעצרו בנמל שתי נשים וברשותם מעל ל-10 ק"ג קוקאין.
בשנת 2020 בעקבות וירוס הקורונה - נחתו בנמל 4 טיסות של חברת אל על לראשונה במדינה.
חברות תעופה ויעדים

בנמל התעופה פועלות 41 חברות נוסעים ו-16 חברות תעופה של מטען, המכסות למעלה מ-60 יעדים פנימיים ובינלאומיים, ובכך מחברות את לימה אל רוב הערים המרכזיות בצפון, מרכז ודרום אמריקה; וכן למדריד, פריז ואמסטרדם באירופה (נכון לספטמבר 2010).
הערות שוליים

↑  International Airport Jorge Chavez, AIRPORT SERVICES(הקישור אינו פעיל)
| --- | --- |
בקרת זהויות :  LCCN: n2006020904  VIAF: 150310596   WorldCat (עם VIAF): 150310596
נמל התעופה הבין-לאומי עביד אמאני קארומה

נמל התעופה הבין-לאומי עביד אמאני קארומה (באנגלית: Abeid Amani Karume International Airport) הוא נמל התעופה המרכזי בארכיפלג של זנזיבר אשר ממוקם באי אנגוג'ה. השדה נמצא במרחק של כ-5 קילומטרים דרומית לזנזיבר סיטי בירתה של זנזיבר, וממנו יוצאות טיסות למזרח אפריקה, אירופה והמזרח התיכון.
בעבר נקרא השדה קיסאאוני וכן נמל התעופה הבין-לאומי זנזיבר. בשנת 2010 שונה השם על מנת לכבד את עביד אמאני קארומה, נשיאו הראשון של האי.
טרמינלים > טרמינל 1

טרמינל 1 פעיל לכלל הטיסות היוצאות מנמל התעופה. לאחרונה הוסף גגון המגן מפני מזג האוויר בכניסה לנמל התעופה בטרמינל זה.
טרמינלים > טרמינל 2

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טרמינלים > טרמינל 3

בנייתו של הטרמינל החלה בינואר 2011, על ידי חברה סינית בשם קבוצת בייג'ינג בנייה והנדסה. רחבת חנייה חדשה הוקמה בשטח של 100,000 מטר רבוע על מנת להחליף את הרחבה הנוכחית שגודלה 21,000 מטר רבוע. העלות המשוערת של הפרויקט עומדת על 70.4 מיליון דולר. כאשר יושלם יוכל הטרמינל לשרת כ-1.5 מיליון נוסעים בשנה. בעבר ציפו כי הטרמינל יחל את פעילותו ב-2014, אך הוא נחנך רק בספטמבר 2020. כיום משמש טרמינל 1 לטיסות פנים בעוד הטרמינל החדש משרת טיסות בינלאומיות.
חברות תעופה ויעדים

בשדה פעילות מספר חברות תעופה קטנות ליעדים בטנזניה, וכן יעדים קרובים מזרח אפריקה. בנוסף פועלות בשדה חברות תעופה מאירופה והמזרח התיכון, חברות אלו מפעילות על פי רוב טיסות בעונת התיירות.
| חברות תעופה | יעדים |
| --- | --- |
אליטליה: עונתי: רומא
ארקיע: עונתי: תל אביב
קונדור איירליינס: עונתי: פרנקפורט, מינכן
אתיופיאן איירליינס: דאר א-סלאם, אדיס אבבה
פליי דובאי: דובאי
ישראייר: עונתי: תל אביב
קניה איירווייז: ניירובי
לוט פוליש איירליינס: שכר עונתי: ורשה
נאוס: עונתי: בולוניה, ורונה  שכר עונתי: מילאנו, רומא
עומאן אייר: מסקט
קטר איירווייז: דוחה
סאן דור (מופעל על ידי אל על): עונתי: תל אביב
טרוול סרוויס: עונתי: קטוביץ, פראג, ורשה
TUI fly בלגיה: עונתי: בריסל
TUIfly: עונתי: אמסטרדם
טורקיש איירליינס: איסטנבול
חברות תעופה ויעדים > מטען

| חברות תעופה | יעדים |
| --- | --- |
אסטרל תעופה: ניירובי
קניה איירווייז: ניירובי, מומבסה
תאונות

תאונה התרחשה בשדה כאשר כנפון של מטוס מסוג איירבוס A330 של חברת יורופליי ניזוק בצורה חמורה על ידי מטוס ATR 72 של חברת פרסיז'ן אייר. הזנב של מטוס ה-ATR פגע בכנף ימין של האיירבס. לא ברור אם המטוס הפוגע קיבל הוראות הסעה לא נכונות ומדוע נגרמה הפגיעה, אך הנושא נחקר על ידי רשות התעופה של זנזיבר.
הערות שוליים

↑  Masato Masato in Zanzibar, Tanzania: Zanzibar Airport's Terminal III Sets for Inauguration Today, allAfrica.com, ‏28 בספטמבר 2020 (באנגלית)
שדה התעופה מהאוויר
נערי המלך

נערי המלך (ביוונית עתיקה: βασιλικοὶ παῖδες) היו נערים אשר גויסו מהאריסטוקרטיה במוקדון, כדי לשרת את מלך מוקדון. בין תפקידיהם נמנו שמירה על המלך, לסייע לו בציד ולשרת אותו.
אריאנוס טוען שפיליפוס השני, מלך מוקדון הוא אשר ייסד את הגוף הזה, אך יש חוקרים מודרניים שטוענים שהמוסד היה קיים עוד לפני הרפורמה הצבאית של פיליפוס. ניקולס האמונד סבור שייתכן ומקורותיו נעוצים אפילו במאה החמישית לפנה"ס או המאה השישית לפנה"ס. מוסד זה היה צבאי למחצה, ונחשב למכובד מאוד. סביר להניח שרבים מהאריסטוקרטים המוקדונים התחילו את שירותם הצבאי ביחידה זו. האמונד אף סבור שפאוסניאס מאורסטיס, אשר רצח את פיליפוס בשנת 336 לפנה"ס, היה אחד מנערי המלך, אף על פי שאין אזכור ברור לכך.
החוקר הלמוט ברווה (Helmut Berve) טוען שנערי המלך ליוו את אלכסנדר הגדול לאורך כל מסעות המלחמה שלו - טענה אשר הפכה למקובלת. עם זאת, חלק מהחוקרים סוברים שנערי המלך הצטרפו למסע רק ב-321 לפנה"ס לערך, כחלק מהתגבורות שהגיעו לאחר המצור על עזה, וגם אז לא הצטרפו כולם, אלא רק כ-50 מהם. בשנת 327 לפנה"ס יזמו כמה מנערי המלך את "קשר נערי המלך", אשר במסגרתו תכננו להתנקש באלכסנדר בזמן ששמירת אוהלו תופקד בידיהם. הקשר נכשל כי לא כל הנערים שיתפו פעולה, ואחד מהם הסגיר את חבריו. סביר להניח שבתקופתו של אלכסנדר שולבו גם בני עמים זרים בין נערי המלך, כחלק מהמדיניות של אלכסנדר לשילוב עמים "ברברים" בצבאו. אף על פי שהדיאדוכים הקימו מוסד מקביל, הרי שהם לא העזו לכנות אותו "נערי המלך" כל עוד אלכסנדר הרביעי היה בחיים. לאחר מותו, הכתירו את עצמם מרבית הדיאדוכים כמלכים בארצותיהם, וחידשו איש איש את מוסד נערי המלך. ידוע על נערי מלך בחצרות הממלכות ההלניסטיות. ארנסט בדיאן סבור שהמוסד התקיים עד לכיבושה של ממלכת מוקדון בידי הרפובליקה הרומית ב-168 לפנה"ס.
גילם המדויק לא מצוין במקורות, אך סביר להניח שהיו לכל הפחות באמצע שנות העשרה או אפילו לקראת סוף שנות העשרה. הם עברו אימון קרבי לפני שנכנסו לתפקיד. הם סיימו את שירותם במוסד זה בגיל 18 בערך, ולאחר מכן המשיכו ישירות לשירות צבאי בחיל הפרשים המוקדוני. מספרם המדויק אינו ידוע ומעריכים שנע בין 100 "נערים" ל-200. כ-50 מהם ליוו את המלך בתורנות בכל עת, שמרו על אוהלו, סייעו לו בציד ושימשו כנושאי הכלים שלו. פרט לכך היו להם גם תפקידים רגילים כמו של משרתים, מה שגרם לכך שלעיתים הם זוהו בטעות כ"עבדים". דיודורוס לדוגמה, מזכיר אותם כמי שמכינים אמבטיה וארוחה למלך לאחר הקרב. לא ידוע האם המבוגרים יותר מביניהם לחמו לצד המלך בקרב או לא. ייתכן שלמוסד "נערי המלך" הייתה מטרה נוספת: כבני ערובה שהבטיחו את נאמנות הוריהם.
לקריאה נוספת

N. G. L. Hammond, Royal Pages, Personal Pages, and Boys Trained in the Macedonian Manner during the Period of the Temenid Monarchy Historia, Historia: Zeitschrift für Alte Geschichte, Bd. 39, H. 3 (1990), pp. 261–290
E.D.Carney, The Conspiracy of Hermolaus, CJ 76 (1980–81), 223–231
Waldemar Heckel, Marshals of Alexander's Empire, Routledge, 1992
הערות שוליים

↑  אין תרגום מדויק לעברית של המונח היווני Basilikoì paîdes. דוד גולן מתרגם את המונח כ"צוערים מלכותיים"; בוויקיפדיה הוחלט להשתמש בתרגום הכתוב לעיל
↑  אריאנוס, "אנבסיס", ספר רביעי, פרק 13 פסקה 1
1 2  228 .Carney, p
↑  264 .Hammond, p
↑  Heckel, p. 223
1 2  265 .Hammond, p
↑  266–268 .Hammond, p
↑  271 .Hammond, p
↑  271–272 .Hammond, p
1 2 3  מאמר מאת ארנסט בדיאן
↑  266 .Hammond, p
↑  Heckel, p. 220
↑  דיודורוס, ספר שבעה עשר, 36, 5.
↑  אם כי ראו 266–267 .Hammond, p, המעריך שמקור הקטע הוא אצל קלייטרכוס, ומפקפק באמינותו.
↑  Carney, p. 227
נטע הררי נבון

| --- | --- |

 לידה:  1970 (בת 54 בערך) יהוד, ישראל 
 מקום לימודים:  בצלאל אקדמיה לאמנות ועיצוב ירושלים  המדרשה לאמנות  אוניברסיטת תל אביב  תלמה ילין 
 תחום יצירה:  ציור 
 בן זוג:  דב נבון
 מספר צאצאים:  2 
 www.netahararinavon.com
 
נטע הררי נבון (נולדה ב-1970) היא אמנית, ציירת ומרצה ישראלית.
ביוגרפיה

נטע הררי נבון נולדה ביהוד לרחל קלר ולמנשה הררי, הבכורה מבין ארבעה אחים.
בוגרת בית הספר התיכון לאמנויות תלמה ילין בגבעתיים. למדה באקדמיה לאמנות ועיצוב 'בצלאל' בירושלים ובהמשך סיימה תואר ראשון בחוג לתיאטרון ועיצוב תפאורה באוניברסיטת תל אביב. בנוסף, למדה ב'מדרשה' לאמנות במכללה האקדמית בית ברל. בשנת 2017 סיימה תואר שני בטיפול באמנות, במכללה האקדמית דוד ילין בירושלים. הררי נבון, הציגה עד כה חמש תערוכות יחיד, השתתפה בתערוכות קבוצתיות ובפרויקטים שונים בגלריות ומוזיאונים בישראל ומחוצה לה, וזכתה בפרסים ומענקים על יצירתה. היא זוכת פרס מפעל הפיס "דיוקן ראשון" ופרסי "אמן מורה" ו"אמן בקהילה" והייתה בין האמנים הישראלים הבודדים שהשתתפו בתערוכה דיסמלנד של אמן הגרפיטי בנקסי באנגליה.
הררי נבון מעידה על עצמה כי כבר מגיל צעיר, הציור היה עבורה הזירה החיה של הגוף והוא קשור לדבריה לאזורי חיים, תשוקה ויופי כמו גם למקומות של אילמות וניתוק. האינטימיות, סערת הנפש, התנועה העוצמתית שבו, הבלתי צפוי האורב בנקודת התצפית בין אם זו הזיה או טראומה, תשוקה או חרדה, הם מסימני ההיכר של יצירתה בה הזוועה והעונג הולכים שלובים יד ביד, הדמויות כמו נאבקות להיחלץ מחלום, מפעילות כוח ובו זמנית חסרות אחיזה. לצד האסתטיקה, האקספרסיבית והפיגורטיבית מתרחשת גם מחיקה, השהיה, הלבן הנקי, ללא הצבע, משטח הבסיס החשוף, אזורים חשופים המאפשרים שתיקה והתבוננות על הבלתי ניתן להכלה או כפי שהררי נבון מעידה בקולה “רק כשהתחילו להופיע החלקים הלבנים, רק בתוך התהליך התחלתי לנשום בתוך הציור, הלבן הוא עוד תנועה בתוך המרקם השלם יותר". הררי נבון עוסקת בפירוק המקום רווי האלימות בו גם מתחולל מעבר למקומות של רקמת חיים, אינטימיות, מערכות עדינות של אנשים ושל טבע.
חיים אישיים

הררי נבון נשואה לשחקן דב נבון ואם לשתי בנות. מתגוררת בתל אביב.
השכלה

1984-1988 - תיכון לאמנויות, תלמה-ילין
1991-1992 - מחלקה לאמנות, בצלאל, אקדמיה לאמנות ולעיצוב, ירושלים
1992-1995 - B.A בתיאטרון, התמחות בעיצוב תפאורות, אוניברסיטת תל אביב
1996-1998 - לימודי אמנות, המדרשה לאמנות, בית ברל
2014-2017 - M.A פסיכותרפיה באמנות, המכללה האקדמית דוד ילין, ירושלים.